HTML-színkódok

A HTML-színkódok vagy más néven webszínek olyan színkódok, amiket a weboldalak kialakításakor használhatunk.

A weblapok kialakítóinak több lehetőségük is van az egyes elemek színének meghatározására. Egyrészt mód van az egyes RGB értékek (RGB: az angol vörös-zöld-kék szavak rövidítése) hexadecimális vagy decimális formában való megadására, vagy az RGB modelltől eltérő modell (pl. RGBA, HSL, HSLA) alkalmazására is, másrészt a színek egy részéhez létezik angol nyelvű megnevezés is.

Színkódok, színnevek és csoportjaik 
A hexadecimális kódoláskor egy hatjegyű hexadecimális szám jelöli a színt, és ezt egy „#” jel előzi meg. Két-két jegy jelöli a vörös (Red), a zöld (Green) és a kék (Blue) színcsatornát, ebben a sorrendben. Így #ff0000 (#FF0000) felel meg a vörösnek, #00ff00 (#00FF00) felel meg a zöld színnek, #0000ff (#0000FF) a kéknek. Minden más szín ezek keverékeként áll elő.

A hexadecimális színkód esetén közömbös, hogy a 10, 11, 12, 13, 14 és 15 decimális értékeknek megfelelő a, b, c, d, e és f hexadecimális számjegyeket kisbetűvel, vagy pedig nagybetűvel A, B, C, D, E és F formában írjuk-e.

Az angol nyelvű színneveknek ezzel szemben szerves része a kisbetűs vagy nagybetűs írásmód, jelentésmegkülönböztető szerepe van.

A színmegnevezésekre többféle szabvány is létezik: HTML 4/VGA (16 szín), CSS 3 (140 szín). A gyártók is bevezették saját színmegnevezéseiket, ezeknél azonban nem biztosított, hogy minden böngésző értelmezni tudja őket.

Létezik ezeken kívül még az ún. webtűrő színek csoportja is. Ez arra a technikára nyúlik vissza, amikor még csak 256 színt lehetett a képernyőkön közvetlenül megjeleníteni. A többi szín illúzióját az angol szóval ditheringnek (árnyalás) nevezett technikák valamelyikével teremtették meg, ez gyakorlatilag különböző színű képpontok egymás mellé helyezését jelenti, hasonlóan a nyomdászatban alkalmazott raszterezéshez, a szem ennek eredményeként egy „kikevert” színt lát. A módszer viszont többé-kevésbé szemcsézetté teszi a képet. Azokat a színeket nevezzük webtűrő színeknek, amelyekhez a dithering nem szükséges. Az újabb technikák folytán a weblapok tervezői egyre kevésbé kényszerülnek arra, hogy az egységes és jó minőségű megjelenítés érdekében a webtűrő színekre korlátozzák a weblapok kialakítását.

A webtűrő színek jegyei mintegy duplázzák a hexadecimális számjegyeket, ezért létezik rájuk egy háromjegyű rövidítési konvenció is, amiben például a sárgászöld #aaff33 így is megadható: #af3.

HTML 4/VGA színmegnevezési szabvány 
Ez a szabvány 16 alapszínt nevez meg:

Figyelni kell a kisbetűs írásra.

CSS 3 színmegnevezési szabvány 
A W3C specifikációja, a CSS3 a következő 140 színt szabványosítja gyártótól független módon:

A Gray alternatív Grey formában is írható. Továbbá az Aqua és a Cyan, valamint a Magenta és a Fuchsia ugyanazokat a színeket nevezik meg.

Webtűrő színek 

A webtűrő színek fogalmát lásd feljebb, a Színkódok, színnevek és csoportjaik című szakaszban.

A webtűrő színek esetén az egyes színcsatornáknál a következő 6 hexadecimális érték lehetséges: 00, 33, 66, 99, CC és FF. A bevett rövidített háromjegyű írásmód ezeket az értékeket rendre a 0, 3, 6, 9, C és F jelekkel jelöli. Az egyes jegyeket duplázva kapjuk meg a hatjegyű hexadecimális kódot.

„Fehér” színek 
A fehérhez közel álló, igen világos pasztellárnyalatok:

Jegyzetek

További információk 
 CSS2.1 Color Specifikáció
 HTML Color Spektrum táblázat (megszűnt link)
 4096 web colors & hexadecimal codes produced by combining 16 shades of each primary color (Red, Green & Blue) (megszűnt link)
 Html Color Codes Dynamic html color codes chart and color picker
 X11, HMTL, WEB colors Color wheel and Color picker that includes categorized colors described in this article
 Web-Safe Color Demo using the Color Picker in Adobe ImageReady.
 Flash colors tutorial - EduTech Wiki Flash színek

Segédeszközök 
A kívánt színárnyalat kiválasztásához a világhálón egy egész sor eszköz fellelhető. Ezek közül néhány:
 Ha az egeret a 4096 színárnyalat közül a kiválasztott fölé visszük, akkor a táblázat szélén leolvashatjuk az RGB értékeket. A háttér, a táblázat és a szöveg színe a fejlécben megszabható. Megfelel a W3C CCS és a W3C XHTML 1.0 szabványoknak. Használata magától értetődő.

 Összeillő színek megtalálását segíti. Használata magától értetődő: az egeret egy tárcsán kell mozgatni.

Jelölőnyelvek
Színek